बिजली कंपनियों को चाहिए राहत
डॉक्टरोंके अलावा निजी बिजली कंपनियों ने भी सम-विषम फॉर्मूला से निजात पाने के लिए दिल्ली सरकार से अपील की हैं। निजी बिजली कंपनियों ने दिल्ली ऊर्जा विभाग से अपील की है कि सम-विषम फॉर्मूला से उन्हें राहत दी जाए, ताकि किसी भी फॉल्ट अथवा अचानक बिजली गुल होने पर तत्काल मौके पर पहुंच कर बिजली कर्मचारी मरम्मत कार्य कर सकें। इस बाबत ऊर्जा विभाग ने भी दिल्ली सरकार के परिवहन विभाग से राहत देने की मांग की है। हालांकि अभी तक सरकार की तरफ से इस मामले में किसी तरह का आश्वासन नहीं दिया गया है। जानकारी के अनुसार तीनों निजी बिजली कंपनियों के पास लगभग 500 से ज्यादा मेंटेनेंस वाहन हैं।
उधर, दिल्ली के डॉक्टरों ने भी सम-विषम फॉर्मूला से खुद को राहत देने की मांग की है, ताकि इमरजेंसी में भी मरीजों को देखने जा सकें। दिल्ली मेडिकल एसोसिएशन के अध्यक्ष डॉ.अजय लेखी का कहना है कि इस मामले में डीएमए का एक प्रतिनिधिमंडल गुरुवार को केंद्रीय स्वास्थ्य मंत्री जेपी नड्डा से इस मामले में मुलाकात करेगा और मांग करेगा कि वह दिल्ली सरकार से डॉक्टरों को राहत देने का निर्देश दें।
पार्किंगों में भी लागू
होगी योजना
नईदिल्ली| दिल्लीसरकार ऑड-इवन योजना को सफल बनाने के लिए हरसंभव कदम उठा रही है। परिवहन विभाग ने पार्किंगों को नोटिस भेजकर कहा है कि वह इवन तिथि को इवन नम्बर वाले और ऑड तिथि को ऑड नंबर वाले वाहनों को ही पार्किंग की अनुमति दें। इस संबंध में सरकार ने दिल्ली विकास प्राधिकरण (डीडीए), नयी दिल्ली नगर पालिका परिषद (एनडीएमसी), तीनों निगमों, लोक निर्माण विभाग (पीडब्ल्यूडी), दिल्ली मेट्रो रेल कारपोरेशन (डीएमआरसी), छावनी बोर्ड के मुख्य कार्यकारी अधिकारी और मंडलायुक्त को इस अनुरोध के साथ अधिसूचना भेजी है कि वह सभी डीएम, एसडीएम, विशेष आयुक्त यातायात, विशेष आयुक्त सतर्कता, परिवहन विभाग, विशेषायुक्त योजना और संयुक्त आयुक्त परिचालन को अवगत करा दें। अधिसूचना में पार्किंग वालों से कहा गया है कि सम तिथि में सम और विषम तिथि में विषम चौपहिया वाहनों को ही पार्किंग की अनुमति होगी। इसके अलावा अन्य पर एक जनवरी से लेकर 15 जनवरी तक प्रतिबंध रहेगा।
hin_Deva hin_Deva hin_Deva bho_Deva hin_Deva hin_Deva